पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम ईरा के एक किसान के खेत में नर और नारी धान की फसल लहलहा रही है। वैज्ञानिक पद्धति से इस हाइब्रिड धान को बोया जाता है। दो नरों के बीच एक नारी धान का रोपण किया गया है। इस पद्धति में डोर या बांस की डंडी से 15 दिनों तक नर धान को झुकाकर परागण (संकरण) कराते हैं। इससे नारी धान में कुछ पावडर छिड़ककर मिक्स होने के बाद संकरण की प्रक्रिया पूरी होती है। रिटायर्ड कृषि अधिकारी आईसी श्रीवास्तव ने बताया कि इस हाइब्रिड धान की कीमत अधिकतम डेढ़ सौ रु. प्रति किलो तक जाती है। इसमें रोग नहीं लगता।
बीज के रूप में उत्पादन
श्रीवास्तव ने बताया कि इस वैज्ञानिक पद्धति से केवल हाईब्रिड बीज का उत्पादन किया जाता है। कई प्लांट ब्रीडर के द्वारा इसका बीज चुनिंदा किसानों को दिया जाता है। उनसे इसका बीज ही वापस लिया जाता है। इसमें नर्सरी तैयार कर दो नरों के बीच में नारी धान का रोपण किया गया है। दोनों धान की कटाई भी अलग-अलग की जाती है। धान के फूलों को बांस या रस्से के माध्यम से बालियों में दूध आने तक रोज झुकाया जाता है, ताकि परागण अच्छा हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva zho_Hant eng_Latn